กองทุนอสังหาริมทรัพย์บางกอกปันผล17สต.
&nbsp;บลจ.วรรณ จ่ายเงินปันผลกองทุนรวมอสังหาริมทรัพย์บางกอก ในอัตราหน่วยลงทุนละ 0.17 บาท ในวันที่ 13 ธ.ค.นี้
16 พ.ย. 2553

บลจ.วรรณ จ่ายเงินปันผลกองทุนรวมอสังหาริมทรัพย์บางกอก ในอัตราหน่วยลงทุนละ 0.17 บาท ในวันที่ 13 ธ.ค.นี้
นางพรรณสุภา เสสะเวช กรรมการผู้ช่วยกรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ กล่าวว่า บลจ.วรรณ ในฐานะบริษัทจัดการของกองทุนรวมอสังหาริมทรัพย์บางกอก (BKKCP) ได้มีมติเมื่อวันที่ 15 พ.ย.2553 ให้จ่ายเงินปันผลกองทุนรวมอสังหาริมทรัพย์บางกอก ในอัตราหน่วยลงทุนละ 0.17 บาท จากผลการดำเนินงานระหว่างวันที่ 1 ก.ค.-30 ก.ย.2553 กำหนดวันปิดสมุดทะเบียนพักการโอนหน่วยลงทุนของกองทุน เพื่อสิทธิในการรับเงินปันผลในวันที่ 30 พ.ย.2553 และมีกำหนดจ่ายเงินปันผลในวันที่ 13 ธ.ค.2553
 กองทุนรวมอสังหาริมทรัพย์บางกอก เป็นกองทุนรวมอสังหาริมทรัพย์ ประเภทกองทุนปิดและไม่กำหนดอายุโครงการ มีมูลค่าโครงการ 1,000 ล้านบาท ผู้ถือหน่วยลงทุนจะได้รับเงินปันผลไม่เกินปีละ 4 ครั้ง โดยกองทุนได้เข้าลงทุนในห้องชุดสำนักงานและห้องชุดพาณิชยกรรมในอาคารชาญอิสสระทาวเวอร์ และอาคารชาญอิสสระทาวเวอร์ 2 จำนวนพื้นที่รวม 30,008.16 ตารางเมตร โดยมีบริษัท ชาญอิสสระ ดีเวล็อปเมนท์ เป็นผู้บริหารอสังหาริมทรัพย์ โดย ณ สิ้นไตรมาส 3 ปี 2553 มีอัตราการเช่าพื้นที่ของกองทุนโดยเฉลี่ยอยู่ที่ 83.09% และ ณ วันที่ 30 ก.ย.2553 มีมูลค่าทรัพย์สินสุทธิต่อหน่วยลงทุนเท่ากับ 12.1682 บาท